# Babelio bokštas (paveikslas)

### Straipsnis iš Vikipedijos, laisvosios enciklopedijos.

Babelio bokštas (1563 m.)
Piteris Breigelis vyresnysis
Aliejus, 114 × 155 cm
Menų istorijos muziejus (Viena)

„Babelio bokštas“ − flamandų dailininko Piterio Breigelio vyresniojo paveikslas, nutapytas 1563 m. Vienoje padavimo apie Babelio bokštą motyvais. Juo autorius norėjo parodyti, prie ko gali privesti žmonių išdidumas. Taip pat paveikslas yra Habsburgų tarptautinės imperijos alegorija.

## [taisyti] Autoriaus idėja

Pavaizduota daugybė arkų ir Senovės Romos architektūra sąmoningai primena Romos Koliziejų, kuris tuometinių krikščionių buvo laikomas puikybės simboliu.

Autoriaus nuomone, plataus užmojo projektas žlugo ne dėl kalbų sumaišymo (kaip tai aprašyta Biblijoje), o dėl padarytų statybos klaidų. Įsižiūrint į iš pirmo žvilgsnio stoviu ir patvariu atrodantį bokštą galima pastebėti nelygiai pastatytus (veikiau spiralės formos) aukštus, nebaigtus statyti arba jau griūvančius apatinius aukštus, statmenai nelygios žemės pastatytas (taigi nestabilias) arkas, kai kurias iš jų jau byrančias, į miesto pusę pakrypusį patį bokštą.

Mažasis Babelio bokštas (1563 m.)
Piteris Breigelis vyresnysis
Aliejus, 60 × 74,5 cm
Boimanso van Beiningeno muziejus (Roterdamas)
Romos Koliziejus

## [taisyti] Panašūs paveikslai

Boimanso van Beiningeno muziejuje Roterdame yra 1563 m. paveikslas „Mažasis Babelio bokštas“, o Drezdeno paveikslų galerijoje − dar vienas, dar mažesnis „Babelio bokšto“ variantas. Spėjama, kad autorius galėjo būti nutapęs ir daugiau paveikslų Babelio bokšto tematika, tačiau jų neišliko.

## [taisyti] „Babelio bokšto“ motyvais

Paveikslas įkvėpė kompiuterinio žaidimo „Civilizacija III“ kūrėjus. Žaidimo viršelyje, pagrindiniame meniu ir įžangos filmuke galima pastebėti paveikslo motyvus.

Filme „Žiedų valdovas“ vaizduojamas Minas Tirito miestas yra paveikslo „Babelio bokštas“ aliuzija.

Rodomas puslapis "http://lt.wikipedia.org../../../b/a/b/Babelio_bok%C5%A1tas_%28paveikslas%29.html"

Kategorija: Paveikslai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Español
- Français
- Latviešu
- Português
- Русский